Ketkä pitävät muistotilaisuuden puheet?
Muistotilaisuuden avaussanat lausuu omaisten edustaja Heikki Allonen. Pääministeri Juha Sipilä esittää muistosanat. Muistopuheen pitää entinen pääministeri Paavo Lipponen.
fi
Ketkä toimivat arkunkantajina?
Arkunkantajina kirkossa toimivat palveluksessa olevat kenraalit ja amiraalit. Arkun edessä kulkevat Rajavartiolaitoksen päällikkö kenraaliluutnantti Jaakko Kaukanen ja puolustusvoimain komentaja kenraali Jarmo Lindberg.

Arkunkantajina Hietaniemessä toimivat presidentti Koiviston entiset adjutantit.

Lisätietoa
fi
Koska ja missä hautajaiset pidetään?
Presidentti Koiviston valtiolliset hautajaiset pidetään helatorstaina 25. toukokuuta. Siunaustilaisuus on Helsingin tuomiokirkossa kello 13. 

Koivisto haudataan Hietaniemen hautausmaalle, ja muistotilaisuus pidetään kutsuvieraille Säätytalossa.
fi
Mistä surusaatto kulkee?
Presidentti Koiviston surusaatto lähtee liikkeelle Tuomiokirkolta n. klo 14.30 ja saapuu Hietaniemeen n. klo 15.

Ratsupoliisien vetämä autosaattue etenee reittiä Unioninkatu - Aleksanterinkatu - Snellmaninkatu - Vironkatu - Meritullinkatu – Pohjoisranta - Pohjoisesplanadi - Mannerheimintie - Arkadiankatu - Hietaniemi. 

Saatto pysähtyy Valtioneuvoston linnan, Suomen Pankin ja Presidentinlinnan kohdalla. 

Kartta
fi
Mitä tarkoitetaan valtiollisilla hautajaisilla?
Valtiolliset hautajaiset järjestetään tai kustannetaan valtion varoista presidenteille. Valtioneuvosto voi poikkeustapauksessa päättää hautajaisten järjestämistä tai rahoittamista myös hyvin pitkäaikaisille pääministereille, eduskunnan puhemiehille ja erityistä kansallista merkitystä omaaville henkilöille. Esittely valtiollisten hautajaisten järjestämisestä tapahtuu valtioneuvoston kansliasta valtioneuvostolle.

Lisätietoa
fi
Onko hautajaispäivä liputuspäivä?
Valtioneuvoston kanslia on määrännyt valtion virastot ja laitokset liputtamaan koko maassa valtiollisten hautajaisten ajan. Koko maan toivotaan yhtyvän suruliputukseen. Liputus alkaa 25.5. klo 8 ja päättyy klo 21.

Muistotilaisuuden arvioidaan päättyvän klo 17.30, jolloin liput nostetaan kokosalkoon.
fi
Onko ulkomailta tulossa arvovieraita?
Muita maita edustavat Helsingissä olevat suurlähettiläät.
fi
Soitetaanko kirkonkelloja saaton aikana?
Kaikkien Helsingin luterilaisten, katolisten ja ortodoksisten kirkkojen kellot soittavat saattokelloja surusaaton ajan. Saaton tullessa Hietaniemeen kirkkojen kellonsoitto lakkaa ja Hietaniemen kappelin kellojen soitto alkaa.
fi
Suljetaanko katuja saaton reitillä?
Saattueen vuoksi katuja suljetaan kokonaan ajoneuvoliikenteeltä noin kello 14–16. Sulut voivat aiheuttaa liikenteen ruuhkautumista. Tämän vuoksi autoilua pyydetään välttämään Tuomiokirkon ja Hietaniemen hautausmaan välisellä alueella.

Lisätietoa - Helsingin kaupunki, rakennusvirasto
fi
Voinko jättää kukkatervehdyksen tai adressin presidentille?
Yleisöllä ei ole mahdollisuutta jättää kukka- tms. tervehdyksiä kirkossa.

Kukkatervehdysten sijaan muistamiset pyydetään osoittamaan seuraaville tutkimus-, opinto- ja kulttuuritoimintaa tukeville rahastoille:

Kansan Sivistysrahasto, tili Nordea FI85 1521 3000 0060 09 Suomen Kulttuurirahasto, tili Nordea FI73 1572 3000 0114 86 Svenska Kulturfonden, tili Aktia FI46 4055 4020 0000 20 Tiedonantoja kohtaan merkintä ”Presidentti Mauno Koiviston muistolle”. Kirkossa on ennen siunaustilaisuutta ennalta sovittujen tahojen seppelten laskuja klo 9.30–11. Yhteyshenkilö: lähetystöneuvos Anna-Maria Salomaa, ulkoasianministeriö, protokollapalvelut, anna-maria.salomaa(a)formin.fi, p. 050 431 6050. Adressit voit toimittaa Tasavallan presidentin kansliaan, Mariankatu 2, 00170 Helsinki.
fi
Voinko seurata hautajaisia verkossa tai televisiossa?
Kyllä, Yleisradio lähettää hautajaiset suorana lähetyksenä Yle TV1:ssä ja Yle Areenassa sekä Radio Suomessa. 

Tallenteet Yle Areenassa

Muistotilaisuuden tallenne
fi
Voinko tulla paikan päälle ja osallistua hautajaisiin?
Tuomiokirkolta Hietaniemeen n. klo 14.30 lähtevää surusaattoa on mahdollista seurata reitin varrella Hietaniemen hautausmaalle saakka.

Yleisöllä on mahdollisuus osallistua Tuomiokirkossa pidettävään siunaustilaisuuteen. Sisäänkäynti niille, joilla ei ole kutsukorttia, on kirkon sivuovista klo 11.30 alkaen. Yleisöä otetaan kirkon sivulehtereille ja soveltuvin osin sivulohkoihin, jos kutsuvieraiden ja henkilökunnan jälkeen jää tilaa. Kirkossa pyydetään olemaan paikoillaan viimeistään klo 12.30.

Siunaustilaisuuden ääni välitetään Senaatintorille.
fi